Kaikki Hollywood-studiot tukevat Blu-rayta - AfterDawn
Kaikki Hollywood-studiot tukevat Blu-rayta
Kirjoittaja Ilkka Ketola @ 25.2.2008 16:33 Kommentteja (7)
Jo päättyneen teräväpiirtoformaattien sodan viimeinenkin dominopalikka on nyt saatu kumoon, kun ainoana suurena Hollywood-studiona pelkästään HD DVD:llä elokuvansa julkaissut Paramount on ilmoittanut siirtyvänsä julkaisemaan elokuvansa Blu-ray-teräväpiirtomuodossa. Tämä ei luonnollisesti ole enää suurikaan uutinen (etenkään, kun ilmoitus tehtiin jo viime keskiviikkona), mutta on mielenkiintoista seurata, kuinka nopeasti HD DVD häviää markkinoilta kokonaan.
Paramount kertoi tiedotteessaan Hollywood Reporterille olevan tyytyväinen markkinoiden päätymiseen yhteen teräväpiirtoformaattiin, sillä se on kuluttajien etu. Yhtiö kertoi myös sovittavansa elokuvajulkaisunsa kuluttajien käyttäytymisen mukaan. Käytännössä tämä tarkoittanee, että HD DVD -elokuvia julkaistaan niin kauan kuin ne käyvät riittävän hyvin kaupaksi.
Paramount ei kertonut tytäryhtiöidensä DreamWorksin ja DreamWorks Animationin suunnitelmista mitään. Sanomattakin kuitenkin on selvää, että myös nämä molemmat yhtiöt seuraavat joko välittömästi tai pian emostudionsa perässä.
Tarkkaa tietoa siitä, milloin Paramount tekee ensimmäisen Blu-ray-julkaisunsa, ei vielä ole.
Teräväpiirtoformaattien sota päätyi kuluttajien kannalta mieluisasti yllättävänkin lyhyeen, sillä teräväpiirtosoittimia on ehditty myydä vasta noin kaksi vuotta. Kun kumpikaan formaatti ei ole vielä lyönyt kunnolla läpi, vaan massamarkkinat ovat keskittyneet yhä DVD-julkaisuihin, ei kuluttajille koidu HD DVD:n häviämisestä kohtuutonta harmia. Laitevalmistajille ratkaisusta koituu tappioita, mutta nekin vaikuttavat oppineet aiemmista teknologiaformaattien kiistoista sen, että kiistat voivat tulla hyvinkin kalliiksi.
Teräväpiirtoformaattien välistä markkinataistelua on usein verrattu VHS- ja Betamax-videokasettien väliseen taisteluun markkinaherruudesta. Jo 70-luvulla alkunsa saanut kädenvääntö jatkui kiivaana noin kymmenen vuotta ja aiheutti kaikille osapuolille valtavat tappiot. Sonyn Betamax katosi markkinoilta lopullisesti vasta 2002, vaikka esimerkiksi Euroopassa ja Yhdysvalloissa tilanne selkeytyi jo paljon aiemmin.
Myös Sony tuntuu oppineen Betamax-tapauksesta. VHS:n ja Betaxin välisen kiistan katsotaan yleensä ratkenneen siihen, että JVC onnistui lisensoimaan VHS:n useille valmistajille, kun Sony yritti itsepintaisesti puskea Betamaxia läpi yksin. Tällä kertaa Sony onnistui hankkimaan kehittämälleen formaatille erittäin laaja tukijajoukon.
<Digiaikaan enää reilut neljä päivää -- kauppa kiihtyy
>Suomen Piraattipuolueen verkkosivut avautuivat
7 kommenttia 125.2.2008 18:17
"Sonyn Betamax katosi markkinoilta lopullisesti vasta 2002"
Empä oo kuulut tuosta betamaxista mitään ennen tätä blu-ray vs hd-dvd:tä... :\
225.2.2008 18:29
Lainaus, alkuperäisen viestin kirjoitti D00mer: "Sonyn Betamax katosi markkinoilta lopullisesti vasta 2002"
Empä oo kuulut tuosta betamaxista mitään ennen tätä blu-ray vs hd-dvd:tä... :\empä kyllä minäkään :F
325.2.2008 18:30
Empä oo kuulut tuosta betamaxista mitään ennen tätä blu-ray vs hd-dvd:tä... :\Johtunee varmaan pitkälti siitä, että et ollut elossa/ymmärtävässä tilassa tuolloin? E: Etkä ole jälkeenkään päin sivistänyt itseäsi.
Viestiä on muokattu sen lähettämisen jälkeen. Viestiä on muokattu viimeksi 25.2.2008 @ 18:32
425.2.2008 18:38
aika yllättävää että kaikki slokuvastudiot tukevat blurayta jos hd dvd soittinten valmistus lopetetaan!
525.2.2008 19:32
Empä oo kuulut tuosta betamaxista mitään ennen tätä blu-ray vs hd-dvd:tä... :\Noinko kauan Sony yritti vallata markkinoita VHS:ltä, joka oli jo tuolloin melkein kuollut? :P
Viestiä on muokattu sen lähettämisen jälkeen. Viestiä on muokattu viimeksi 25.2.2008 @ 19:33
625.2.2008 20:54
Lainaus:Lainaus, alkuperäisen viestin kirjoitti D00mer: "Sonyn Betamax katosi markkinoilta lopullisesti vasta 2002"
Hä, olin noin 9v silloin, nytten oon 14v (tänä vuonna 15v)
725.2.2008 23:04
Lainaus:Lainaus:Lainaus, alkuperäisen viestin kirjoitti D00mer: "Sonyn Betamax katosi markkinoilta lopullisesti vasta 2002"
Tarkoittaa sitä että se sota oli silloin 1970-80 kieppeissä menossa. ELI ISÄS EI OLLUT ÄITIÄS VIELÄ TAVANNUT SILLON!
Viestiä on muokattu sen lähettämisen jälkeen. Viestiä on muokattu viimeksi 26.2.2008 @ 07:50